Aarhuus Stifts-Tidende, 1847-11-17
Det omtaltes for nogen Tid siden, at der i Tydskland var opfunden en ny Art Hakkelsemaskine, ved hvis Hjælp kunde skæres 200 Pd. Hakkelse i Timen. Hos os er denne Art Hakkelsemaskine ikke noget Nyt, idet Mechanicus Andersen paa Glacieholm for længere Tid siden har construeret en saadan med en eiendommelig, fortrinlig Mechanisme, der ved Hjælp af Haandkraft med Lethed stærer 3 til 400 Pd. Hakkelse i Timen, og desuden frembyder den Fordeel, at Hakkelsen bliver meget smuk og fiin Med samme Art Hakkelsemaskiner kan der ogsaa forbindes Hestekraft, og da er Maskinen istand til at skære over 500 Pd. i Timen. Hr. A. har allerede havt en betydelig Afsætning paa disse Maskiner, der tillige ere særdeles priisbillige, og det er saaledes ingen Tvivl underkastet, at de med Tiden aldeles ville fortrænge de ældre, langt mere uhaandteerlige Hakkelsemaskiner, og navnlig Hakkelsekisterne, hvis Brug frembyder stor (Flp.) Fare. For noget over to Maaneder siden blev – som i sin Tid i flere Blade omtalt – paa Odense Fattig gaard et Fruentimmer, ved Navn Abelone Madsine Johansdatter, myrdet af et andet Fattiglem, nemlig Naalemagersvend Niels Nielsen Drigstrup. Ved de i denne Anledning optagne Forhør, hvorunder Sidstnævnte arresteredes, blev ved Arrestantens egen, med Sagens Omstændigheder stemmende, Tilstaaelse Følgende oplyst. Den 29de August sidstleden om Aftenen fattede han, der i flere Aar havde været Kjæreste med det ovennævnte Fruentimmer, den Beslutning at aflive hende, fordi hun, saaledes som allerede oftere havde været Tilfældet, den foregaaende Dag havde drillet og udskjældt ham. Han lagde sig til Sengs som sædvanligt, men foruroliget af den fattede Beslutning kunde han ikke sove, og, medens han laa saaledes, opstod den Tanke hos ham, at dræbe Abelone ved at stikke hende med en Kniv, han havde siddende under Bjælken. Han stod op, klædte sig paa, tog Kniven ned og gik dermed over Gaarden op paa Fruentimmernes Sovesal, hvorfra han imidlertid, efter først sammesteds forgiæves at have søgt Abelone, der havde lagt sig i en Andens Seng, atter vendte tilbage, klædte sig af og gik til Sengs igjen, uden dog at kunne sove, thi jo mere han grublede over sit Had til Abelone, desto meer forbittret blev han paa hende. Han forsøgte vel at afstaae fra sit Forsæt, men "det var Noget i ham, som syntes at tvinge ham til at vedblive sin Beslutning", og han blev meer og meer ivrig i Sindet, saa at det ligesom kogte i ham af Vrede og Bitterhed mod Abelone, fra hvem han ikke formaaede at bortvende Tanken. Omtrent Klokken 5 om Morgenen stod han atter op og begav sig igjen til Fruentimmernes Sovesal for at udføre sin Beslutning. Det var imidlertid hans inderlige Ønske, "at Abelone vilde vise sig venlig imod ham, naar han kom derop, hvorved hun - som han har udtrykt sig strax vilde have afvæbnet ham, der langt hellere ønskede en Udsoning med hende. Foruden Kniven, som han holdt skjult, medtoghan Abelones Palmebog og Skudsmaalsbog, og idet han nærmede sig Sengen, sagde han: "Abelone, her er Din Psalme- og Skudsmaalsbog." Hun bad ham lægge disse paa Bordet, hvilket han ogsaa gjorde, idet han derefter satte sig paa Sengekanten og spurgte hende: "Er Du endnu vred?" Hun viste sig nu "mut imod ham, og bad ham om at gaae, idet hun vendte sig fra ham. Han kunde nu ikke længere modstaae sit Forsæt, hvilket han strax udførte, idet han stødte hende Kniven i Brystet – som det i hans Forklaring hedder med et godt Tryk fordi det var hans faste Hensigt at dræbe hende. Det hende saaledes bibragte, af Lægerne for absolut dødeligt erklærede Saar medførte, at hun en Time efter opgav Aanden. Efter fuldført Gierning gik Arrestanten atter over paa Mandfolkenes Sovesal, hvor han, efter hans senere Forklaring, strax angrede hvad han havde gjort, og "ligesom i Vrede paa Mordinstrumentet, der havde været ham ved Haanden til Udførelsen af hans Plan, saavelsom ogsaa for ikke at gjøre en Ulykke paa sig selv, brækkede Bladet af Kniven og kastede dette tilligemed Skaftet ud af Vinduet. Jmidlertid have dog flere Vidner forklaret, uden at Arrestanten har benægtet dette, at han et Qvarteer, efter, da han erfarede, at Abelone endnu ikke var død, skal have yttret, at dersom han havde en Kniv eller andet Redskab ved Haanden skulde hun have faaet Resten. - For den saaledes udøvede Forbrydelse er Arrestanten, der er omtrent 39 Aar gammel og ikke før straffet, ved Odense Bythingsdom, da hans mentale Tilstand ikke er funden at kunne udelukke Tilregnelighed, i Henhold til 69-12 og Frong. 4de October 1833 § 10 dømt til at miste sin Hals og hans Hoved at sættes paa Stage. (Frdl.)